recursal/SuperWikiNEXT-32B huggingface dataset:
হাভানা ব্রাউন
**হাভানা ব্রাউন** বা ডিজে হাভানা ব্রাউন (জন্মগত নাম- আনজেলিক ফ্রান্সিস মুনিয়ের; ১৪ ফেব্রুয়ারি, ১৯৮৫) একজন অস্ট্রেলীয় ডিজে, রেকর্ডিং আর্টিস্ট, রেকর্ড প্রযোজক ও নর্তকী । ২০০৮ সালে আইল্যান্ড রেকর্ড অস্ট্রেলিয়া নামের কোম্পানির সাথে ডিজে হিসেবে চুক্তিবদ্ধ হন এবং তার ক্রেভ নামক অ্যালবাম সিরিজের সংকলন শুরু করেন যাতে অন্যান্য শিল্পীদের গানের রিমিক্স ছিল। এটি তাঁর আন্তর্জাতিক শিল্পীদের সাথে ভ্রমণের জন্য সুযোগ করে দেয় যাদের মধ্যে ব্রিটনি স্পিয়ার্স, রিহানা, পুসিকাট ডলস, ক্রিস ব্রাউন এবং এনরিক ইগলেসিয়াস ছিলেন।

ব্রাউন ২০১১ সালে রেকর্ডিং শিল্পী হিসেবে আত্মপ্রকাশ করেন তার সিঙ্গেল এলবাম "উই নাইট" এর সাথে, যা অস্ট্রেলীয় এআরআইএ সিঙ্গেল চার্টে শীর্ষ পাঁচে পৌঁছায় এবং **অস্ট্রেলীয় রেকর্ডিং ইন্ডাস্ট্রি এসোসিয়েশন** (***এআরআইএ)*** দ্বারা ট্রিপল প্লাটিনাম আখ্যায়িত হয় অন্যতম শীর্ষ বিক্রিত অ্যালবাম হিসাবে। এই একক গানের জন্য ব্রাউন **এআরআইএ সঙ্গীত পুরস্কার** অনুষ্ঠানে দুটি মনোনয়ন পান - যুগান্তকারী একক শিল্পী এবং সর্বোচ্চ বিক্রিত একক গানের। এই সফলতার পর ব্রাউন একটি সংস্থার সাথে একটি মার্কিন রেকর্ড চুক্তি করেছিলেন ইউনিভার্সাল রিপাবলিক এর সাথে, প্রযোজক রেডওয়ান -এর লেবেল ২১০১ রেকর্ডের মাধ্যমে। "উই রান দ্য নাইট" গানের একটি রিমিক্স প্রযোজনা করে রেডওয়ান, যাতে **আমেরিকান র‍্যাপার পিটবুল** কেও দেখা গিয়েছিল এবং এটি যুক্তরাষ্ট্রে মুক্তি পায়। এটি যুক্তরাষ্ট্রের হট ডান্স ক্লাবের গান চার্টে ১ম ও যুক্তরাষ্ট্রের বিলবোর্ড হট ১০০ তে ২৬তম স্থানে পৌঁছায় । রিমিক্স ছিল ব্রাউনের প্রথম ইপি, যখন আলো নিভে যায়, যা ২০১২ জুলাই মুক্তি পায় । ব্রাউন ছাড়াও টিভি সিরিজের অস্ট্রেলিয়ান সংস্করণের দ্বিতীয় মৌসুমে একজন সেলিব্রিটি গ্রুপকে বলেছিলেন, "আমাকে এখান থেকে বের করে দাও"। ২০১৬ সালে যেখানে তিনি ৬ষ্ঠ অবস্থানে উঠে এসেছিলেন ।
**ভুবনেশ্বরী মিশ্র** (২৫শে জানুয়ারি ১৯৫০ — ১৯শে ফেব্রুয়ারি ২০১৬) একজন ওড়িশি শাস্ত্রীয় গায়ক এবং নেপথ্য সঙ্গীতশিল্পী ছিলেন। তিনি আদিগুরু সিংহরি শ্যামসুন্দর করের শিষ্য ছিলেন। পুরী শহরের একজন জনপ্রিয় চিকিৎসক ও কবি ডঃ জগমোহন মিশ্রের সাথে তিনি বিবাহ বন্ধনে আবদ্ধ হন। তাঁর মেয়ে কস্তুরিকা মিশ্রও একজন প্রশিক্ষিত শাস্ত্রীয় কণ্ঠশিল্পী।

প্রাথমিক জীবন
-------------

ভুবনেশ্বরী ১৯৫০ সালের ২৫শে জানুয়ারি ওড়িশায় জন্মগ্রহণ করেছিলেন।

সঙ্গীত জীবন
-----------

তিনি "কৃষ্ণ সুদামা" চলচ্চিত্রের জন্য *টিকি মোরা না* গান গেয়ে তাঁর সঙ্গীতজীবন শুরু করেন। তিনি চলচ্চিত্রের জন্য বেশ কয়েকটি গানে নেপথ্য কণ্ঠদানে অবদান রেখেছিলেন, যার মধ্যে রয়েছে *সখী গোপীনাথ* ছবিতে *ইটিকিলি মিটিকিলি*, *বেলাভূমি* ছবিতে *জাহনা রা সিন্দুরা গারা*, এবং *মা মঙ্গলা* ছবিতে *দয়াময়ী মহাময়ী মা মঙ্গলা*।

ভুবনেশ্বরী ১৯৭৯ এবং ১৯৮০ সালে যথাক্রমে *শ্রীকৃষ্ণ রাসলীলা* এবং *জয় মা মঙ্গলা* চলচ্চিত্রের জন্য শ্রেষ্ঠ নেপথ্য সঙ্গীতশিল্পী হিসাবে ওড়িশা রাজ্য চলচ্চিত্র পুরস্কারে পুরস্কৃত হন।

ওড়িশার মুখ্যমন্ত্রী নবীন পট্টনায়ক তাঁকে "খুবই প্রতিভাবান শিল্পী" বলে অভিহিত করেছিলেন। তিনি ভুবনেশ্বরীর মৃত্যুর ঘটনাকে "সঙ্গীত ও সংস্কৃতির ক্ষেত্রে একটি বড় ক্ষতি" বলে বর্ণনা করেছেন।

২০১৮ সালের মে মাসে উদ্ঘাটন হওয়া ভুবনেশ্বর রাজ্য মিউজিয়ামের নতুন চলচ্চিত্র গ্যালারিতে তাঁর একটি ছবি স্থান পেয়েছে, সেখানে প্রফুল্ল কর এবং সিকন্দর আলমের মতো অন্যান্য উল্লেখযোগ্য নেপথ্য সঙ্গীতশিল্পীর ছবি রয়েছে।

ব্যক্তিগত জীবন
--------------

ভুবনেশ্বরী জনপ্রিয় চিকিৎসক ও কবি ডাক্তার জগমোহন মিশ্রকে বিয়ে করেছিলেন। তাঁর মেয়ে কস্তুরিকা মিশ্রও একজন প্রশিক্ষিত শাস্ত্রীয় সঙ্গীত শিল্পী।

মৃত্যু
------

২০১৬ সালের ১৯শে ফেব্রুয়ারি তারিখে, নতুন দিল্লিতে হৃদরোগে আক্রান্ত হয়ে ভুবনেশ্বরী মারা যান। তিনি দুই ছেলে ও এক মেয়ে রেখে গেছেন।

তথ্যসূত্র
---------

1. ↑  Ayaskant (১৯ ফেব্রুয়ারি ২০১৬)। "Eminent Odisha vocalist Bhubaneswari Mishra passes away | OdishaSunTimes.com" (ইংরেজি ভাষায়)। সংগ্রহের তারিখ ২০১৮-১২-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Noted singer Bhubaneswari Mishra passes away"। *The Times of India*। সংগ্রহের তারিখ ২০১৮-১২-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Singer Bhubaneswari Mishra passes away"। *India Today* (ইংরেজি ভাষায়)। ১৯ ফেব্রুয়ারি ২০১৬। সংগ্রহের তারিখ ২০১৮-১২-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Odisha Museum to have coin, film galleries"। *Odisha Sun Times* (ইংরেজি ভাষায়)। ১৬ মে ২০১৮। সংগ্রহের তারিখ ২০১৮-১২-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Noted singer Bhubaneswari Mishra passes away"। *The Hindu* (ইংরেজি ভাষায়)। ২০১৬-০২-২০। আইএসএসএন 0971-751X। সংগ্রহের তারিখ ২০১৮-১২-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Noted singer Bhubaneswari Mishra passes away Read more at: http://timesofindia.indiatimes.com/articleshow/51057232.cms?utm\_source=contentofinterest&utm\_medium=text&utm\_campaign=cppst"। সংগ্রহের তারিখ ২ ফেব্রুয়ারি ২০২৩।  `|title=` এ বহিঃসংযোগ দেয়া (সাহায্য)

টেমপ্লেট:ওড়িশি সঙ্গীত

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |
**উপেন্দ্রনাথ বর্মণ** (১ ডিসেম্বর ১৮৯৯ - ৭ ফেব্রুয়ারি ১৯৮৮) একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেসের সদস্য হিসাবে ভারতের সংসদের নিম্নকক্ষ লোকসভায় পশ্চিমবঙ্গের কোচবিহার থেকে নির্বাচিত হন।

ব্যক্তিগত জীবন
--------------

বর্মন রাজবংশী পরিবারের সদস্য ছিলেন। তিনি কোচবিহারে পিতা বীরনারায়ণ বর্মণের ঘরে জন্মগ্রহণ করেন। তিনি কোচবিহারের ভিক্টোরিয়া কলেজ থেকে স্নাতক এবং কলকাতা বিশ্ববিদ্যালয় আইন কলেজ থেকে এলএলবি ডিগ্রি অর্জন করেন। তিনি জলপাইগুড়িতে কয়েক বছর আইন চর্চা করেন। তিনি ১৯২৬ সালে ক্ষীরোদেবালা দেবীকে বিয়ে করেন এবং তার দুই ছেলে ও চার মেয়ে ছিল। তিনি ১৯৮৮ সালে মারা যান।

রাজনৈতিক পেশা
-------------

বর্মন ভারতীয় জাতীয় কংগ্রেসের একজন অংশ ছিলেন এবং ১৯৩৭ থেকে ১৯৪৫ সাল পর্যন্ত বঙ্গীয় আইনসভায় নির্বাচিত হন। তিনি ১৯৪১ থেকে ১৯৪৩ সালের মধ্যে রাজ্যে মন্ত্রী হিসাবেও দায়িত্ব পালন করেছিলেন। ১৯৫২ সালে প্রথম সাধারণ নির্বাচনে, তিনি উত্তরবঙ্গ লোকসভা আসন থেকে প্রতিদ্বন্দ্বিতা করেন এবং জয়ী হন। তিনি আবার ১৯৫৭ সালে কোচবিহার কেন্দ্র থেকে লোকসভা নির্বাচনে লড়েন এবং জয়ী হন।

### মতাদর্শ

বর্মন অনগ্রসর জাতিদের অধিকার নিয়ে সোচ্চার ছিলেন। তফসিলি জাতিদের জন্য সংরক্ষণ, যা তখন 'ডিপ্রেসড ক্লাস' নামে পরিচিত, ভারত সরকার আইন, ১৯৩৫-এ অন্তর্ভুক্ত করা হয়েছিল যা ব্রিটিশ পার্লামেন্ট দ্বারা পাস হয়েছিল কিন্তু বর্মন বিশ্বাস করেছিলেন যে পিছিয়ে পড়া জাতিগুলির অবস্থার উন্নতি হয়নি। তাঁর মতে, শুধুমাত্র কিছু সুবিধাপ্রাপ্ত, যারা শিক্ষা লাভের সুযোগ পেয়েছিল, তাদের অবস্থা ভালো ছিল।

সাহিত্যিক পেশা
--------------

বর্মণ *রাজবংশী সম্প্রদায়ের ইতিহাস* এবং *রাজবংশী সাহিত্যের ইতিহাস* রচনা করেন।

তথ্যসূত্র
---------

1. 1 2 3 4 5  "Upendranath Barman, the voice in Constituent Assembly for uplift of backward classes"। *Rupanwita Bhattacharjee*। The Print। ২২ ডিসেম্বর ২০১৮। সংগ্রহের তারিখ ৪ মার্চ ২০১৯।
2. ↑  India. Parliament. Lok Sabha; India. Parliament. Lok Sabha. Secretariat (১৯৫৭)। *Who's who*। Lok Sabha.। পৃষ্ঠা 38। সংগ্রহের তারিখ ৪ মার্চ ২০১৯।
3. ↑  Paswan, S.; Jaideva, P. (২০০২)। *Encyclopaedia of Dalits in India: Leaders*। Encyclopaedia of Dalits in India। পৃষ্ঠা 224। আইএসবিএন 978-81-7835-033-2। সংগ্রহের তারিখ ১২ মার্চ ২০২৩।
4. ↑  *The Constituent Assembly of India (Legislative) Debates: Official Report*। Manager of Publications। ১৯৪৮। পৃষ্ঠা 648। সংগ্রহের তারিখ ১২ মার্চ ২০২৩।

বহিঃসংযোগ
---------

* পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ
**কুনিকা সদানন্দ লাল** (মাঝে মাঝে শুধুমাত্র **কুনিকা** নামেও পরিচিত) হলেন একজন ভারতীয় টেলিভিশন অভিনেত্রী, প্রযোজক এবং সামাজিক কর্মী। তিনি খলনায়িকা এবং কৌতুকপ্রদ চরিত্রে বেশ কয়েকটি ভারতীয় চলচ্চিত্রে অভিনয়ের মাধ্যমে পরিচিত লাভ করেছেন।

এছাড়াও একজন গায়িকা হিসেবে, তিনি এপর্যন্ত, ১৯৯৬ সালে *লাখোঁ মে এক* শিরোনামে, ২০০২ সালে *কুনিকা* শিরোনামে এবং ২০০৬ সালের ২রা মে তারিখে *জুম্বিশ (এ মিস্টিকাল জার্নি)* শিরোনামে তিনটি পপ অ্যালবাম প্রকাশ করেছেন।

ব্যক্তিগত জীবন
--------------

তিনি তাঁর ব্যবসায়ের অংশীদারে সাথে মুম্বই শহরের গোরেগাঁওয়ে "হোয়াইট ইটালিয়ান ক্যাফে", "জিঙ্গক্যাফে", "ম্যাজেস্টিকা - দ্য রয়্যাল ব্যাঙ্কোয়েট হল" এবং "এক্সহেল" নামে একটি স্পা এবং রেস্তোঁরা তৈরি করেছিলেন। অবশ্য তাদের অংশীদারত্ব ২০০৭ সালে শেষ হয়ে গিয়েছিল। কুনিকা ভারতে ছাড়াও সারা বিশ্বে প্রায় ১০০টিরও বেশি মঞ্চ অনুষ্ঠান পরিচালনা, সংগঠন ও সেগুলোতে অংশ নিয়েছেন। তিনি কর্মা ইভেন্ট এবং এন্টারটেইনমেন্ট নামে একটি অনুষ্ঠানের সংস্থাও পরিচালনা করছেন। কুনিকা সদানন্দ লাল গত ২০ বছর ধরে এইডস সচেতনতামূলক প্রচারের মতো সামাজিক কর্মকাণ্ডে সক্রিয়ভাবে জড়িত রয়েছেন।

তিনি ২০০৫ সালের ১৫ই আগস্ট *তারা চ্যারিটেবল ট্রাস্ট* নামে একটি প্রতিষ্ঠান চালু করেছিলেন। এই প্রতিষ্ঠানের লক্ষ্য নিঃস্ব মানুষের জীবন পুনর্নির্মাণ, সুবিধাবঞ্চিতদের সহায়তা করা এবং দরিদ্রদের চিকিৎসা, শিক্ষা এবং মানসিক সাহায্য প্রদান করা। তিনি মুম্বইয়ের এনজিও সিএইচআইপি (চিলড্রেন ইন প্রগ্রেস)-এর অছি, যেটি শিশুদের স্বাস্থ্য এবং শিক্ষার জন্য সক্রিয়ভাবে কাজ করছে।

কর্মজীবন
--------

কিশোর বয়স থেকেই কুনিকা একজন অভিনেত্রী হিসাবে ভারতীয় টেলিভিশন জগতে যোগ দিতে আগ্রহী ছিলেন। দিল্লিতে বেশ কয়েকটি টেলিভিশন ধারাবাহিকে অভিনয় করার পরে তিনি চলচ্চিত্রে অভিনয়ের জন্য মুম্বই গিয়েছিলেন। সুপরিচিত কমিক অভিনেতা আসরানীর স্ত্রী মঞ্জু আসরানী একজন টেলিভিশন অভিনেত্রী হিসাবে কুনিকাকে অভিনয় করার সুযোগ করে দিয়েছিলেন। তিনি ধীরজ কুমার দ্বারা পরিচালিত টেলিভিশন ধারাবাহিক *আদালতের* একটি চরিত্রে অভিনয়ের মাধ্যমে দ্বিতীয় বারের মতো টেলিভিশন ধারাবাহিকে কাজ করেন। কুনিকা ২৮ বছর বয়সে তাঁর চলচ্চিত্র জীবন শুরু করেছিলেন; তিনি *কবরস্থান* নামক একটি আতঙ্কপূর্ণ হিন্দি চলচ্চিত্রে সর্বপ্রথম অভিনয় করেছিলেন। তিনি তাঁর অভিনীত চলচ্চিত্রগুলোর মধ্যে বেশিরভাগ ক্ষেত্রে নেতিবাচক ভূমিকা এবং সাহসী দৃশ্যে অভিনয় করেছিলেন। কুনিকা তাঁর ২৫ বছরে অভিনয় জীবনে ১১০টি চলচ্চিত্রে অভিনয় করেছেন।

তিনি দূরদর্শনে প্রচারিত *কানা ফুসী* এবং স্টার প্লাসে *পেয়ার কা দর্দ হ্যায় মিঠা মিঠা প্যারা প্যারা* নামক টেলিভিশন ধারাবাহিকে অভিনয় করেছেন। তাঁকে সনি এন্টারটেইনমেন্ট টেলিভিশনেপ্রচারিত ক্রিকেট ভিত্তিক রিয়ালিটি টেলিভিশন অনুষ্ঠান *বক্স ক্রিকেট লীগে*র পুনে আনমোল রত্ন-এর একজন খেলোয়াড় হিসেবে অংশগ্রহণ করেছেন। অতঃপর তিনি বিগ ম্যাজিকের টেলিভিশন ধারাবাহিক *আকবর বীরবল*-এ রানি দুর্গাবতীর চরিত্রে অভিনয় করেছেন। তিনি বর্তমানে অ্যান্ডটিভিতে প্রচারিত টেলিভিশন অনুষ্ঠান *দিল্লি ওয়ালী ঠাকুর গার্লস*-এ জুলিয়েট বাই নামক এক খ্রিস্টানের চরিত্রে অভিনয় করছেন।

তথ্যসূত্র
---------

1. ↑

বহিসংযোগ
--------

* Official Website
* ইন্টারনেট মুভি ডেটাবেজে কুনিকা (ইংরেজি)
**অৰ্চনা মহন্ত** (১৮ মাৰ্চ, ১৯৪৯ - ২৭ আগস্ট, ২০২০) একজন ভারতীয় একক কণ্ঠশিল্পী। তিনি অসমীয়া ভাষার আধুনিক গান, ভক্তিমূলক গান এবং বিহুগানে কণ্ঠদান করেছেন। বেশ কয়েকটি অসমীয়া চলচ্চিত্রেও তিনি কণ্ঠ দিয়েছিলেন। শাস্ত্ৰীয় সংগীত ও লোকসংগীতের পদ্ধতিগত শিক্ষাগ্ৰহণ করা অৰ্চনা মহন্ত আকাশবাণীর বিশিষ্ট একক গায়িকা ছিলেন। অষ্টম শ্ৰেণীতে পড়ার সময় মাটির স্বৰ্গ নামের একটি চলচ্চিত্রে অভিনয় করার মাধ্যমে তিনি অভিনেত্ৰী হিসাবেও আত্মপ্রকাশ করেছিলেন। তারপর একাধিক নাটকে অভিনয় করেছিলেন। উল্লেখ্য যে অৰ্চনা মহন্ত ও তার স্বামী বিহুসম্ৰাট খগেন মহন্তের জুটি অসমীয়া সংগীতজগতে একটি বহুল সমাদৃত জুটি হিসেবে খ্যাত। তারা একেসঙ্গে মঞ্চপরিবেশনের মাধ্যমে শ্ৰোতা-দৰ্শকের মাঝে জনপ্ৰিয়তা অৰ্জন করেছিলেন।

শৈশব ও সংগীতজীবন
----------------

অৰ্চনা মহন্ত ১৯৪৯ সালের ১৮ মাৰ্চে গুয়াহাটির মহেন্দ্ৰ মোহন চৌধুরী হাসপাতালে জন্মগ্ৰহণ করেছিলেন। তার পিতার নাম মাধব দাস এবং মাতার নাম লাবণ্য দাস। প্রকৃত নিবাস বরপেটাতে হলেও সপরিবারে গুয়াহাটিতেই ছিলেন তারা। অৰ্চনা মহন্তর পিতা-মাতাও সংগীতের প্ৰতি অনুরাগী ছিলেন। বিশেষ করে মা লাবণ্য দাসই তার মনে সংগীতের প্ৰতি আকৰ্ষণ জুগিয়ে তুলিছিলেন।

ব্যক্তিগত জীবন
--------------

১৯৭৩ সালে বিহু সম্ৰাট বলে পরিচিত খগেন মহন্তের সঙ্গে অৰ্চনা মহন্তের বিবাহ সম্পন্ন হয়। তাদের পুত্ৰ অঙ্গরাগ মহন্তও (পাপন) একজন প্ৰতিষ্ঠিত কণ্ঠশিল্পী। ২০১৪ সালের অৰ্চনা মহন্তের স্বামী খগেন মহন্তের দেহাবসান ঘটে।

উল্লেখযোগ্য গান
---------------

| ক্ৰমিক নং | শিরোনাম | গীতিকার | সুরকার |
| --- | --- | --- | --- |
| ১ | হোমর জুই জ্বলিছে | কেশব মহন্ত | খগেন মহন্ত |
| ২ | কিমান নাও যে ঘাটত লাগিল | কেশব মহন্ত | অমিয়ধর বরুয়া |
| ৩ | শালিকী অ' অবুজন চরাইজনী | কেশব মহন্ত | নলিনী চৌধুরী |
| ৪ | আগ চোতাল ভারত পরি, কাউরীজনীর কলকলনি | নগেন বরা | বিপুল বরুয়া |
| ৫ | অ' ফুলপাহ হালিছ জালিছ | কেশব মহন্ত | খগেন মহন্ত |
| ৬ | মই কেতিয়াবা অকলশরে তোমার কথাকে ভাবোঁ | ইদ্ৰিছ আলী | হীরালাল ব্যানাৰ্জী |

মৃত্যু
------

২০২০ সালের ২৭ আগস্টে ৭২ বছর বয়সে অৰ্চনা মহন্ত মৃত্যুবরণ করেন। জানা যায় তিনি ডায়াবেটিস, উচ্চ রক্তচাপ এবং পারকিনসন রোগে ভুগছিলেন।

তথ্যসূত্র
---------

1. ↑  "অৰ্চনা মহন্ত আছিল অসমীয়া ছবিৰো নায়িকা"। *Asomiya Pratidin* (অসমীয়া ভাষায়)। সংগ্রহের তারিখ ২৭ আগস্ট ২০২০।
2. ↑  "Veteran Assamese singer Archana Mahanta passes away"। *The Indian Express* (ইংরেজি ভাষায়)। সংগ্রহের তারিখ ২৭ আগস্ট ২০২০।
3. ↑  "Veteran Assamese singer Archana Mahanta dies in Guwahati. Assam CM mourns demise"। *India Today* (ইংরেজি ভাষায়)। সংগ্রহের তারিখ ২৭ আগস্ট ২০২০।
4. ↑  "Papon's mother and noted Assamese singer Archana Mahanta passes away"। *Hindustan Times* (ইংরেজি ভাষায়)। সংগ্রহের তারিখ ২৭ আগস্ট ২০২০।
5. ↑  "Angaraag 'Papon' Mahanta's mother and noted singer Archana Mahanta passes away"। *The Sentinel* (ইংরেজি ভাষায়)। সংগ্রহের তারিখ ২৭ আগস্ট ২০২০।
6. ↑  "Archana Mahanta, who took Assamese folk music to new heights, dies at 72"। *The Times of India* (ইংরেজি ভাষায়)। সংগ্রহের তারিখ ২৮ আগস্ট ২০২০।
**একবার বিদায় দে মা ঘুরে আসি** একটি বাংলা দেশাত্মবোধক গান। গানটি রচনা ও সুর করেন বাঁকুড়ার লোককবি পীতাম্বর দাস, এটি ভারতীয় ব্রিটিশ বিরোধী আন্দোলনের অন্যতম বিপ্লবী ক্ষুদিরাম বসুর সম্মানে রচিত। এই বাংলা দেশাত্মবোধক গানটি রচনা ও সুর করেন বাঁকুড়ার লোককবি পীতাম্বর দাস ।"

ভারতে ক্ষুদিরাম বসু বিশেষ সম্মানের সঙ্গে স্মরিত হন স্বাধীনতা সংগ্রামে তার অবদানের জন্য। তাই এই গানটি আজও এখানে জনপ্রিয়। ১৯৬৬ সালে মুক্তিপ্রাপ্ত *সুভাষচন্দ্র* চলচ্চিত্রে এই গানটি প্রয়োগ করা হয়েছিল। সেখানে গানটির নেপথ্য শিল্পী ছিলেন লতা মঙ্গেশকর।

প্রেক্ষাপট
----------

ক্ষুদিরাম বসু ছিলেন প্রথম বাঙালি বিপ্লবী যাকে ব্রিটিশ সরকার ফাঁসি দিয়েছিল। ক্ষুদিরাম ভারত থেকে ব্রিটিশ শাসন উৎখাত করার জন্য সশস্ত্র বিপ্লবে অংশ নিয়েছিলেন। ১৯০৮ সালের ১১ অগস্ট তার ফাঁসির নির্দেশ কার্যকর হয়। ফাঁসির সময় তার বয়স ছিল ১৮। তার ফাঁসি উপলক্ষে তাকে বিদায় জানানোর জন্য এই গানটি রচিত হয়েছিল।

বিষয়বস্তু
----------

ক্ষুদিরাম বসুর ফাঁসি উপলক্ষে প্রথম পুরুষে আখ্যানকবিতার আকারে এই দ্ব্যর্থবোধক গানটি রচিত। এটি শুনলে মনে হয় ক্ষুদিরাম একাধারে নিজের মা এবং দেশজননীর কাছে বিদায় চাইছেন।

গানের কথা
---------

একবার বিদায় দে মা ঘুরে আসি।  

হাসি হাসি পরব ফাঁসি দেখবে ভারতবাসী।  

  

কলের বোমা তৈরি করে  

দাঁড়িয়েছিলাম রাস্তার ধারে মাগো,  

বড়লাটকে মারতে গিয়ে  

মারলাম আরেক ইংলন্ডবাসী।  

  

হাতে যদি থাকতো ছোরা  

তোর ক্ষুদি কি পড়তো ধরা মাগো  

রক্ত-মাংস এক করিতাম  

দেখতো জগতবাসী  

  

শনিবার বেলা দশটার পরে  

জজকোর্টেতে লোক না ধরে মাগো  

হল অভিরামের দ্বীপচালান মা ক্ষুদিরামের ফাঁসি  

  

বারো লক্ষ তেত্রিশ কোটি  

রইলো মা তোর বেটা বেটি মাগো  

তাদের নিয়ে ঘর করিস মা  

মোদের করিস দাসী  

  

দশ মাস দশদিন পরে  

জন্ম নেব মাসির ঘরে মাগো  

তখন যদি না চিনতে পারিস  

দেখবি গলায় ফাঁসি।

পাদটীকা
-------

1. ↑  রফিকুল ইসলাম। "ক্ষুদিরাম বসু"। gunijan.org.bd। সংগ্রহের তারিখ মার্চ ৬, ২০১৫। *বিপ্লবী ক্ষুদিরামের আত্মত্যাগের প্রতিচ্ছবি চেতনার আয়নায় চিত্রায়ন করে, সেটি গান হিসেবে রচনা করেছিলেন বাঁকুড়ার লোককবি পীতাম্বর দাস।*
2. ↑  "বিপ্লবী ক্ষুদিরাম বসু"। *কালের কণ্ঠ*। ১০ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুন ২০১২।
3. ↑  Aurobindo Mazumdar (জানুয়ারি ১, ২০০৭)। *Vande Mataram And Islam*। Mittal Publications। পৃষ্ঠা 34–35। আইএসবিএন 978-81-8324-159-5। সংগ্রহের তারিখ মার্চ ৫, ২০১২।
4. ↑  West Bengal (India). Information & Cultural Affairs Dept (১৯৮৭)। *India's struggle for freedom: an album*। Dept. of Information & Cultural Affairs, Govt. of West Bengal। পৃষ্ঠা 71। সংগ্রহের তারিখ ২৬ জুন ২০১২।
5. ↑  Probal Dasgupta (১৯৯৩)। *The otherness of English: India's auntie tongue syndrome*। Newbury Park। পৃষ্ঠা ৫৯–৬০। আইএসবিএন 978-0-8039-9456-0। সংগ্রহের তারিখ ২৬ জুন ২০১২।
6. ↑  শর্মিলা বসু (২০১১)। *Dead Reckoning: Memories of the 1971 Bangladesh War*। কলাম্বিয়া ইউনিভার্সিটি প্রেস। পৃষ্ঠা ১৩২–১৩৩। আইএসবিএন 978-0-231-70164-8। সংগ্রহের তারিখ মার্চ ৫, ২০১৫।
7. ↑  জয়নাল আবেদীন (১৩ আগস্ট ২০১৪)। "একবার বিদায় দে মা ঘুরে আসি"। *দৈনিক যুগান্তর*। সংগ্রহের তারিখ মার্চ ৫, ২০১৫।
8. 1 2  Sunil Gangopadhyaya (জানুয়ারি ১, ২০০৪)। *East-West*। সাহিত্য একাডেমি। পৃষ্ঠা 350–। আইএসবিএন 978-81-260-1895-6। সংগ্রহের তারিখ মার্চ ৫, ২০১২।
**মোহাম্মদ আবদুল্লাহ রসুল,** জন্ম: ১৯০৩, মৃত্যু: ২১ নভেম্বর ১৯৯১, একজন ভারতীয় রাজনীতিবিদ ছিলেন। তিনি ভারতের কমিউনিস্ট পার্টি (মার্ক্সবাদী) এর সদস্য ছিলেন। এমএ রসুল কৃষক আন্দোলনের একজন বিশিষ্ট নেতা ছিলেন এবং ১৯৬০-এর দশকে পশ্চিমবঙ্গ রাজ্য সরকারের স্বল্প সময়ের জন্য মন্ত্রী হিসেবে দায়িত্ব পালন করেন।

বিধায়ক ও মন্ত্রী
-----------------

রসুল পশ্চিমবঙ্গ বিধান পরিষদের সদস্য ছিলেন। তিনি পশ্চিমবঙ্গ বিধানসভায় নির্বাচিত হন। ১৯৬৯ সালের ফেব্রুয়ারিতে গঠিত পশ্চিমবঙ্গের দ্বিতীয় যুক্তফ্রন্ট সরকারে তাকে পরিবহন মন্ত্রী (স্বরাষ্ট্র দপ্তরের পরিবহন শাখার নেতৃত্বে) মনোনীত করা হয়েছিল। পশ্চিমবঙ্গ বিধান পরিষদ বিলুপ্ত হওয়ার পর রসুল পরিবহন মন্ত্রীর পদ থেকে পদত্যাগ করেন। মোহাম্মদ আমিন ১৯৭০ সালের ৪ ফেব্রুয়ারি নতুন পরিবহন মন্ত্রী হিসেবে শপথ গ্রহণ করেন।

তথ্যসূত্র
---------

1. 1 2  Communist Party of India (Marxist). West Bengal State Committee। *Election results of West Bengal: statistics & analysis, 1952–1991*। The Committee। পৃষ্ঠা 379। আইএসবিএন 9788176260282।
2. 1 2 3  *Asian Recorder*। K. K. Thomas at Recorder Press। ১৯৭০। পৃষ্ঠা 9445।
3. ↑  West Bengal (India). Legislature. Legislative Council (১৯৬২)। *Council Debates; Official Report*। পৃষ্ঠা iv।
4. ↑  *Intercontinental Press*। Intercontinental Press। ১৯৬৯। পৃষ্ঠা 274।
5. ↑  *Hindustan Year-book and Who's who*। M. C. Sarkar.। ১৯৬৯। পৃষ্ঠা 211।
**বাংলাদেশ নৌবাহিনী জাহাজ** (সংক্ষেপেঃ বানৌজা) **অনির্বাণ** বাংলাদেশ নৌবাহিনীর একটি **টাইপ ০২১-শ্রেণীর** মিসাইল বোট। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস
------

১৯৮০-এর দশকে বাংলাদেশের উপকূলবর্তী অঞ্চলে প্রতিরক্ষা ব্যবস্থাকে জোরদার করার লক্ষ্যে বাংলাদেশ নৌবাহিনী গণচীন হতে স্বল্পপাল্লার দ্রুতগামী **টাইপ ০২১-শ্রেণীর** ক্ষেপণাস্ত্রবাহী জাহাজ সংগ্রহ করে। এরই ধারাবাহিকতায় **বানৌজা অনির্বাণ** ১০ নভেম্বর, ১৯৮৮ সালে বাংলাদেশ নৌবাহিনীতে কমিশন লাভ করে। এই জাহাজটি বাংলাদেশ নৌবাহিনীর উপকূল প্রতিরক্ষার সক্ষমতা অনেকাংশে বাড়িয়ে দেয়। বিশেষ করে, **হিট এন্ড রান** কৌশল অবলম্বন করে বহিঃশত্রুর জাহাজ ধ্বংস করতে সক্ষম। দুর্ভাগ্যবশত, ১৯৯১ সালের ঘূর্ণিঝড়ে **বানৌজা অনির্বাণ** ক্ষতিগ্রস্ত হয়, পরবর্তীতে বাংলাদেশ নৌবাহিনী সদস্যদের ঐকান্তিক প্রচেষ্টায় জাহাজটি মেরামত করে নৌবহরে ফিরিয়ে আনা সম্ভব হয়। ২০১০ সালে মিড লাইফ আপগ্রেডেশন হিসেবে পুরনো **এসওয়াই-১** ক্ষেপণাস্ত্রকে আরো শক্তিশালী ও উন্নত **সি-৭০৪** ক্ষেপণাস্ত্র দ্বারা প্রতিস্থাপন করা হয়।

বৈশিষ্ট্য ও যান্ত্রিক কাঠামো
----------------------------

**বানৌজা অনির্বাণ** জাহাজটির দৈর্ঘ্য ৩৮.৬ মিটার (১২৭ ফু), প্রস্থ ৭.৬ মিটার (২৫ ফু) এবং গভীরতা ২.৭ মিটার (৮.৯ ফু)। জাহাজটিতে রয়েছে ৩টি **প্যাক্সম্যান ১২ ভিপি ১৮৫ ডিজেল ইঞ্জিন (যুক্তরাজ্য)** এবং **বিএফ৪এম ১০১৩ এমসি ডিজেল জেনারেটর (জার্মানি)**। যার ফলে জাহাজটি ঘন্টায় সর্বোচ্চ ৩৫ নট (৬৫ কিমি/ঘ; ৪০ মা/ঘ) গতিতে চলতে সক্ষম। এছাড়াও জাহাজটি ৩০ নট (৫৬ কিমি/ঘ; ৩৫ মা/ঘ) গতিতে ৭০০ নটিক্যাল মাইল (১,৩০০ কিমি) সমুদ্র এলাকা জুড়ে টহল কার্যক্রম পরিচালনা করতে সক্ষম। সমুদ্রপৃষ্ঠ অনুসন্ধানের জন্য এটি ১টি **ফুরুনো ডিআরএস৪ডব্লিউ র‍্যাডার (জাপান)** এবং ১টি **ফুরুনো এফএআর-৩৩২০ চার্ট র‍্যাডার (জাপান)** দ্বারা সজ্জিত।

রণসজ্জা
-------

**বানৌজা অনির্বাণ** জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:

* ৪টি সি-৭০৪ জাহাজ বিধ্বংসী ক্ষেপণাস্ত্র;
* ২টি একে-২৩০ ৩০ মিমি (টুইন ব্যারেল) বিমান বিধ্বংসী স্বয়ংক্রিয় মেশিনগান।

তথ্যসূত্র
---------

1. ↑  "TECNICAL SPECIFICATION OF O RING CYLINDER HEAD EXHAUST OUTLET BNS ANIRBAN" (পিডিএফ)। *NAVAL STORES DEPOT, CHATTOGRAM. BANGLDESH NAVY*। ২০২৩-০৭-১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০৫-১৮।

প্রবেশদ্বার: বাংলাদেশ বাংলাদেশ সামরিক বাহিনী
**মোশাররফ হোসেন** (১৮৭১ – ১৫ নভেম্বর ১৯৬৬) একজন ভারতীয় মুসলিম লীগের রাজনীতিবিদ এবং বেঙ্গল প্রেসিডেন্সি সরকারের সাবেক মন্ত্রী ছিলেন।

প্রাথমিক জীবন
-------------

মোশাররফ ১৮৭১ সালে ব্রিটিশ ভারতের বেঙ্গল প্রেসিডেন্সীর কুমিল্লার চৌদ্দগ্রাম উপজেলার চিওড়া কাজী পরিবারে জন্মগ্রহণ করেন। তার বাবা কাজী মোকাররাম আলী কুমিল্লা জজ কোর্টের আইনজীবী ছিলেন। তিনি ১৮৯৯ সালে হুগলি মহসিন কলেজ থেকে বি.এ পাশ করেন। তিনি কলকাতা বিশ্ববিদ্যালয় থেকে আইন বিষয়ে স্নাতক সম্পন্ন করেন। স্নাতক হওয়ার পর তিনি ফয়জুননেসা বেগমকে বিয়ে করেন। তার স্ত্রী একজন চা রোপণকারীর মেয়ে ছিলেন যার মাধ্যমে তিনি জলপাইগুড়িতে চা এস্টেট উত্তরাধিকার সূত্রে পেয়েছিলেন।

কর্মজীবন
--------

মোশাররফ জলপাইগুড়ি জেলা বারে তার আইনি কর্মজীবন শুরু করেছিলেন। ১৯১৮ সালে তিনি বঙ্গীয় আইন পরিষদের সদস্য নির্বাচিত হন। তিনি আইন পরিষদের ভেতর ও বাইরে মুসলিমদের স্বার্থ সংরক্ষণের জন্য চেষ্টা চালান। তিনি ১৯২৩ থেকে ১৯৩৬ সাল পর্যন্তও বঙ্গীয় আইন পরিষদের সদস্য দায়িত্ব পালন করেন। ১৯২৬ সালে ব্রিটিশ সরকার তাকে খান বাহাদুর ও নবাব উপাধি দেন। ১৯২৭ সালে তিনি বাংলার শিক্ষা মন্ত্রী ছিলেন। তিনি বাধ্যতামূলক বিনামূল্যে প্রাথমিক শিক্ষা বিল পাস করতে সহায়তা করেছিলেন। তিনি বেঙ্গল ইউনাইটেড মুসলিম পার্টির সহ-সভাপতি হিসেবে দায়িত্ব পালন করেন।

মোশাররফ ১৯৩৬ সালে নির্দলীয় প্রার্থী হিসেবে পুনরায় নির্বাচিত হন। নির্বাচনের পর তিনি মুসলিম লীগে যোগ দেন। ১৯৩৭ থেকে ১৯৪১ সাল পর্যন্ত তিনি আইন ও বিচার মন্ত্রণালয়ের মন্ত্রী ছিলেন। ১৯৪৩ থেকে ১৯৪৫ সাল পর্যন্ত তিনি অন্য মন্ত্রণালয়ের দায়িত্বে ছিলেন। তিনি পাকিস্তান আন্দোলনের একজন উকিল ছিলেন। দেশভাগের পর তিনি ভারতেই ছিলেন। তিনি পশ্চিমবঙ্গের বিধান সভার সদস্য হিসেবে দীর্ঘকাল দায়িত্ব পালন করেন।

মৃত্যু
------

১৯৬৬ সালের ১৫ নভেম্বর মোশাররফ মারা যান।

তথ্যসূত্র
---------

1. 1 2 3 4 5  মুহম্মদ আবদুস সালাম (২০১২)। "হোসেন, নওয়াব মুশাররফ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**প্রেম লতা শর্মা** (১০ মে ১৯২৭-১৯৯৮) একজন বিশিষ্ট ভারতীয় সংগীতজ্ঞ, পণ্ডিত, কন্ঠশিল্পী, সংস্কৃতবিদ ও শিক্ষক ছিলেন। সঙ্গীতচর্চায় তিনি পণ্ডিত ওমকারণাথ ঠাকুর এর কাছে তালিম নিয়েছিলেন। তার জন্ম ভারতের পাঞ্জাবে এবং বেনারস হিন্দু বিশ্ববিদ্যালয় থেকে পিএইচডি সম্পন্ন করেন। ১৯৬৬ সালে তিনিই বেনারস হিন্দু বিশ্ববিদ্যালয়ে ভারতের প্রথম সঙ্গীত বিভাগ শুরু করেন।

কর্মজীবন
--------

প্রেম লতা শর্মা ভারতের পাঞ্জাবে নাকোদার শহরে জন্মগ্রহণ করেন। তার সঙ্গীতগুরুদের মধ্যে পণ্ডিত পি এল বৈদ্য, পণ্ডিত ওমকারণাথ ঠাকুর, পণ্ডিত মহাদেব শাস্ত্রী, পণ্ডিত গোপীনাথ কবিরাজ, অধ্যাপক ভি এস আগারওয়াল, পণ্ডিত হাজারি প্রসাদ দ্বিবেদী, পণ্ডিত ব্রহ্মদত্ত জিজনাসু ও পণ্ডিত টি ভি রামচন্দ্র দিক্ষীতার উল্লেখযোগ্য। তিনি আটটি ভাষা জানতেন। তিনি বেনারস হিন্দু বিশ্ববিদ্যালয়ের সঙ্গীত বিভাগের বিভাগীয় প্রধান ছিলেন ও পরে ইন্দিরা কলা সঙ্গীত বিশ্ববিদ্যালয়ের উপাচার্য হিসেবে দায়িত্ব পালন করেন।

তিনি ভারতীয় সঙ্গীতশাস্ত্র সম্পর্কিত বিভিন্ন আলোচনা সভা ও অনুবাদ প্রকল্পে অনন্য অবদান রেখেছেন।

প্রকাশনা
--------

* *রসবিলাস*
* *কুম্ভকর্ণের সঙ্গীত রাজা*
* *মতঙ্গ বৃহদেশী*
* *চিত্রকাব্যকৌতুক*
* *সহাসরস*
* *একলিঙ্গমহাতম্য*
* *ভক্তিরসামৃতসিন্ধু*

তথ্যসূত্র
---------

1. ↑  
"BHRAMARA GEET : A music-dance duo"। *Exposition - Vol. I No. IGNCA*। 2 January–March 1994। ২০১৪-০৮-১৯ তারিখে মূল থেকে আর্কাইভ করা। সংগ্রহের তারিখ 2014-09-26।  এখানে তারিখের মান পরীক্ষা করুন: `|তারিখ=` (সাহায্য)
2. ↑  "Faculty of Performing Arts, Department of Musicology, Varanasi"। *Banaras Hindu University*। সংগ্রহের তারিখ ২০১৪-০৯-২৬।
3. ↑  Massey, Reginald; Massey, Jamila (১৯৯৬)। *The Music of India*। Abhinav Publications। পৃষ্ঠা 157–। আইএসবিএন 978-81-7017-332-8।
4. ↑  "Archives : Seminar Abstracts"। *ITC Sangeet Research Academy*। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৪-০৯-২৬।

বহিঃসংযোগ
---------

* 
* Legendary savant in music
**নায়না দেবী** (২৭শে সেপ্টেম্বর ১৯১৭ - ১লা নভেম্বর ১৯৯৩; এছাড়াও **নায়না রিপজিত সিং** নামে পরিচিত) ভারতের গায়িকা ছিলেন। তিনি হিন্দুস্তানি শাস্ত্রীয় সংগীতে তার অবদানের জন্য তিনি সুপরিচিত। যদিও তিনি দাদরা ও গজল গাইতেন। তিনি অল ইন্ডিয়া রেডিওতে এবং পরবর্তীতে দূরদর্শনের একজন সংগীত প্রযোজক ছিলেন।

প্রশিক্ষণ
---------

তিনি কৈশোরে গিরিজা শঙ্কর চক্রবর্তীর অধীনে সংগীত প্রশিক্ষণ শুরু করেছিলেন, পরবর্তীতে তিনি ১৯৫০-এর দশকে রামপুর-সহসওয়ান ঘরানার উস্তাদ মুস্তাক হুসেইন খান এবং বারাণসী ঘরানার রসুলান বাঈয়ের থেকে সংগীতে প্রশিক্ষণ গ্রহণ করেছিলেন। কলকাতার এক সম্ভ্রান্ত পরিবারে জন্মগ্রহণ করা নায়না দেবী মাত্র ষোল বছর বয়সে কাপুরথালা রাজ্যের রাজপরিবারে বিবাহিত হয়েছিলেন এবং ১৯৪৯ সালে তার স্বামী মারা যাওয়ার পরেই তিনি কনসার্টে গান শুরু করেছিলেন এবং তিনি দিল্লিতে চলে আসেন। ১৯৭৪ সালে, তিনি ভারত সরকার প্রদত্ত চতুর্থ সর্বোচ্চ বেসামরিক সম্মান পদ্মশ্রী পুরস্কার লাভ করেছিলেন।

প্রারম্ভিক জীবন
---------------

নায়না দেবী ১৯১৭ সালের ২৭শে সেপ্টেম্বর তারিখে তৎকালীন ব্রিটিশ ভারতের কলকাতায় এক সম্ভ্রান্ত বাঙালি পরিবারে নীলিনা সেন নামে জন্মগ্রহণ করেছিলেন। তাঁর ঠাকুরদা ছিলেন ব্রাহ্মসমাজ আন্দোলনের জাতীয়তাবাদী নেতা এবং সমাজ সংস্কারক কেশবচন্দ্র সেন। তিনি পাঁচ ভাইবোনের মধ্যে চতুর্থ। তাঁর ভাইবোনেরা হলেন সুনীত, বিনীতা, সাধনা এবং প্রদীপ। বাবা সরল চন্দ্র সেন (যিনি একজন উকিল ছিলেন) ও মা নির্মলা (নেলি)-র কাছেই নীলিনা তাঁর শৈশব অতিবাহিত করেছিলেন। তাঁর চাচা পাঁচু যখন তরুণ নীলিনাকে স্থানীয় মঞ্চ নাটক আঙ্গুরবালার একটি কনসার্টে নিয়ে গিয়েছিলেন, তখন থেকেই তিনি সংগীতের প্রতি আগ্রহী হয়েছিলেন এরপরে, মসজিদ বাড়ি রাস্তার আঙ্গুরবালার বাড়িতেই তিনি গান শোনার জন্য যেতেন। অবশেষে তিনি, গিরিজা শংকর চক্রবর্তী অধীনে নয় বছর (১৮৮৫-১৯৪৮) যাবত প্রশিক্ষণ গ্রহণ করেছিলেন; যিনি একজন অসাধারণ গায়ক এবং শিক্ষক ছিলেন, তিনি বাংলায় খেয়াল ঐতিহ্যটি পুনরুজ্জীবিত করার জন্য সুপরিচিত।

ব্যক্তিগত জীবন
--------------

১৯৩৪ সালে মাত্র ১৬ বছর বয়সে তিনি কাপুরথালা রাজ্যের রাজা চরণজিৎ সিংয়ের তৃতীয় পুত্র রিপজিত সিংয়ের (জন্ম ১৯০৬) সাথে বিবাহ বন্ধনে আবদ্ধ হয়েছিলেন। বিয়ের পরে তিনি পাঞ্জাবের কাপুরথালায় চলে যান। তাঁকে গান গাইতে অনুমতি দেওয়া হয়নি। ১৯৪৯ সালে তাঁর স্বামী মারা যাবার সময়ে তিনি ৩২ বছর বয়সী ছিলেন। নায়না দেবী তাঁর জীবনের শেষের দিকে কীর্তনের ঐতিহ্যবাহী রূপের প্রতি আগ্রহী হয়েছিলেন, তিনি বৃন্দাবনে গিয়ে তা শিখতেন এবং পরবর্তীকালে তাঁর তিনজন প্রবীণ শিষ্যকে কীর্তনের এই রূপটি প্রশিক্ষণ দিতেন।

তথ্যসূত্র
---------

1. ↑  "Padma Awards Directory (1954–2009)" (পিডিএফ)। Ministry of Home Affairs। ১০ মে ২০১৩ তারিখে মূল (পিডিএফ) থেকে আর্কাইভ করা। Nina Ripjit Singh, Naina Devi
2. ↑  "A Tale of Two Women: In search of their own songs"। *The Telegraph*। ১১ মার্চ ২০১২। সংগ্রহের তারিখ ৬ জুন ২০১৩।
3. ↑  Subhra Mazumdar (২৫ সেপ্টেম্বর ২০১০)। "Naina Devi and the nautch girl"। *The Times of India, Crest Edition*। ২৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৬ জুন ২০১৩।
4. ↑  "In service of the arts"। *The Hindu*। ২৭ জানুয়ারি ২০১১। সংগ্রহের তারিখ ১০ জুন ২০১৩।
**হাবিব–ই নেজ্জার মসজিদ** তুরস্কের হাতায় প্রদেশের আনতাক্যায় অবস্থিত একটি ঐতিহাসিক মসজিদ যা হাবিব আল-নাজ্জারের নামে নামকরণ করা হয়েছে। মসজিদটি ওরোন্টেস নদী পূর্ব দিকে (তুর্কি: *Asi Irmağı*) ২০২৩ তুরস্ক–সিরিয়া ভূমিকম্প মসজিদটি মারাত্মকভাবে ক্ষতিগ্রস্ত হয়।

ইতিহাস
------

প্রাচীনকালে, বর্তমান মসজিদের জায়গায় সম্ভবত একটি পৌত্তলিকতাবাদ মন্দির ছিল। এটি খ্রিস্টীয় যুগে বাপ্তিস্মদাতা যোহন নামে একটি গির্জায় রূপান্তরিত হয়েছিল। মধ্যযুগে শহরটি ৬৩৭ সালে খিলাফতে রাশিদা দ্বারা,৯৬৯ সালে বাইজেন্টাইন সাম্রাজ্য দ্বারা,) ১০৮৪ সালে সেলজুক রাজবংশ দ্বারা, ১০৯৮ সালে ক্রুসেড দ্বারা এবং ১২৬৮ সালে মামলুক সালতানাত বাইবার্সদের দ্বারা দখল করা হয়েছিল। একই সাথে প্রতিটি ক্ষেত্রে ভবনের অবস্থা গির্জা থেকে মসজিদ এবং মসজিদ থেকে গির্জায় পরিবর্তিত হয়েছিল।  তারপরও মসজিদের শিলালিপিতে, এটি পড়ে যে বাইবারস এটিকে একটি মসজিদে রূপান্তর করার পরেই এটি ১২৭৫ সালে পুনর্নির্মিত হয়েছিল।

১৮৫৩ সালের ভূমিকম্পে মসজিদটি ভেঙে ফেলা হয়। এটি উসমানীয় সাম্রাজ্য দ্বারা পুনর্নির্মাণ করা হয়েছিল কিন্তু মিনারটি দাঁড়িয়ে ছিল এবং এটি পুরানো। শাদির্বণ ( অযুর ঝর্ণা) পরবর্তী সংযোজন।

২০২৩ সালের ভূমিকম্পে মসজিদটি ধ্বংস হয়ে যায়

হাবিব–ই নেজ্জার
---------------

মূল নিবন্ধ: হাবিব আল-নাজ্জারমসজিদটির নামকরণ করা হয়েছিল হাবিব–ই নেজ্জার বা হাবিব আল-নাজ্জার একজন কাঠমিস্ত্রি নামে, যিনি যিশু খ্রিস্টের সময়ে বসবাস করতেন। তিনি খ্রিস্টধর্মের প্রাথমিক বছরগুলিতে পৌত্তলিকতাবাদ দ্বারা শহীদ হয়েছিলেন, যারা ধর্মান্তর করতে অস্বীকার করেছিল।  তিনি একজন খ্রিস্টান সাধক ছিলেন।

মুসলমানদের বিশ্বাস তিনি মানুষকে আল্লাহর দ্বীনের দিকে আহ্বান করার জন্য শহীদ হয়েছেন। তাকে কুরআন, সূরা ইয়াসীন ২০-২৭ নং আয়াত উল্লেখ করা হয়েছে, সাহাবা সমর্থক হিসাবে আসহাবুল কারিয়া এক আল্লাহ উপাসনার জন্য ডাকছিল: "অতঃপর শহরের প্রান্তভাগ থেকে এক ব্যক্তি দৌড়ে এল। সে বলল, হে আমার সম্প্রদায় তোমরা রসূলগণের অনুসরণ কর।
অনুসরণ কর তাদের, যারা তোমাদের কাছে কোন বিনিময় কামনা করে না, অথচ তারা সুপথ প্রাপ্ত।"[কুরআন ৩৬:২০-২১]

তথ্যসূত্র
---------

1. ↑  "Hatay'daki 1400 yıllık cami depremde enkaza döndü"। *Independent Turkish* (তুর্কি ভাষায়)। ২০২৩-০২-০৬। সংগ্রহের তারিখ ২০২৩-০২-১১।
2. ↑  "Habib-i Neccar'ın efsanevî bir hikâyesi var Fotoğrafları - Foto Galerisi - foto haberleri"। *www.dunyabizim.com* (তুর্কি ভাষায়)। ২০২৩-০৫-১৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১৭।
3. ↑  "HABİBİ NECCAR CAMİSİ"। *Kültür Portalı*। সংগ্রহের তারিখ ২০২৩-০৫-১৭।
4. ↑  Habib-i Neccar’ın efsanevî bir hikâyesi var (Turkish)[*স্থায়ীভাবে অকার্যকর সংযোগ*]
**বেগম খুরশিদ মির্জা** (১৯১৮- ১৯৮৯; উর্দু : **بیگم خورشید** মির্জা) ছিলেন পাকিস্তানের একজন টেলিভিশন অভিনেত্রী। পাকিস্তানে অভিনয়ের আগে ভারতের প্রাক-বিভাজন সময়কালে তিনি ভারতে চলচ্চিত্র অভিনেত্রী হিসেবে কাজ করেছিলেন। ভারতের চলচ্চিত্রজগতে তিনি **রেণুকা দেবী** নামে পরিচিত ছিলেন। তিনি অল পাকিস্তান উইমেন অ্যাসোসিয়েশনের হয়ে স্বেচ্ছাসেবিকা হিসেবেও কাজ করেছিলেন।

জীবনীক্রম
---------

বেগম খুরশিদ মির্জা খুরশিদ জাহান হিসাবে শিক্ষাবিদ শেখ আবদুল্লাহএবং আলিগড় মহিলা কলেজের প্রতিষ্ঠাতা ওয়াহিদ জাহান বেগম সম্পতির ঘরে জন্মগ্রহণ করেছিলেন। এই কলেজেই তিনি পড়াশুনা করেছিলেন। তার বাবা ছিলেন একজন অনুশীলনকারী আইনজীবী এবং সমাজসেবী, যিনি মুসলিম নারীদের শিক্ষা ও জ্ঞানার্জনের জন্য আগ্রহী ছিলেন। তিনি একজন মুক্তমনা ও উদার প্রকৃতিরও ছিলেন।

বেগম খুরশিদ মির্জা খুরশিদ আলীগড়ের বড় হয়েছিলেন এবং ১৯৩৪ সালে পুলিশ অফিসার আকবর মির্জার সাথে তার বিয়ে হয়েছিল। সালমান শহীদ নামে তাঁর একটি পুত্র রয়েছে, তিনিও সুপরিচিত এবং প্রশংসিত একজন পাকিস্তানি নাটক ও চলচ্চিত্র অভিনেতা।

১৯৮৯ সালে বেগম খুরশিদ মির্জা পাকিস্তানের লাহোরে মৃত্যুবরণ করেছেন।

পুরস্কার
--------

১৯৮৪ সালে তিনি পাকিস্তানের রাষ্ট্রপতি কাছ থেকে প্রাইড অফ পারফরম্যান্স পুরস্কার গ্রহণ করেছিলেন।

পিটিভি নাটক সিরিজ
-----------------

* কিরণ কাহানী (১৯৭২)
* জের জবর পেশ (১৯৭৩)
* চাচা উরফি (১৯৭২)
* মন চলে কা সৌদা
* আনা (১৯৮৫)
* সামান্দুর
* আগাহী
* ফেহমিদা কি কাহানী, উস্তানী রাহাত কি জুবানি

তথ্যসূত্র
---------

1. 1 2  "Breaking the mould: Bold & Beautiful: Begum Khurshid Mirza in her prime"। *The Telegraph (Indian newspaper)*। Calcutta, India। ৮ মে ২০০৫। সংগ্রহের তারিখ ২৪ ডিসেম্বর ২০১৯।
2. ↑  LAHORE: A tribute to late artiste (Begum Khurshid Mirza) Dawn (newspaper), Published 26 March 2004, Retrieved 24 December 2019
3. ↑  Slides of Begum Khurshid Mirza's bio-data on YouTube Uploaded 10 October 2010, Retrieved 24 December 2019
4. 1 2 3  Ally Adnan (২৯ আগস্ট ২০১৪)। "I wanted to be paid more than all other actors on PTV"। *The Friday Times (newspaper)*। ১২ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৯।
5. ↑  Uncle Urfi: A PTV Blockbuster All Things Pakistan website, Published 15 January 2011, Retrieved 24 December 2019
ইউনাইটেড ট্রিনিটি, জর্জ বেস্ট, ডেনিস ল এবং ববি চার্লটন - ম্যানচেস্টারে ওল্ড ট্র্যাফোর্ডের বাইরে মূর্তি
স্যার **রবার্ট "ববি" চার্লটন**, সিবিই (জন্ম ১১ অক্টোবর ১৯৩৭ আসিংটন, নর্থম্বারল্যান্ড) একজন সাবেক ইংরেজ ফুটবল খেলোয়াড় ১৯৬৬ সালে বিশ্বকাপ জিতেছিলেন এবং ইউরোপীয় বর্ষসেরা ফুটবলার নির্বাচিত হয়েছিলেন। তিনি তার পেশাদারী ফুটবল জীবনের প্রায় সবটুকুই কাটিয়েছেন ম্যানচেস্টার ইউনাইটেড ক্লাবে এবং এখানেই তিনি আক্রমণাত্নক স্বভাবের মধ্যমাঠের খেলোয়াড় হিসেবে ও দূর-পাল্লার শটের জন্য পরিচিতি পান।

১৯৫৬ সালে ইউনাইটেডের প্রথম একাদশে তিনি খেলতে শুরু করেন এবং পরবর্তী দুইবছরে দলে পাকাপোক্ত আসন তৈরি করেন। এর মধ্যে তিনি ১৯৫৮ সালের মিউনিখ বিমান দুর্ঘটনা থেকে ভাগ্যক্রমে বেঁচে যান। ১৯৬৫ সালে তিনি ম্যানচেস্টার ইউনাইটেডকে দ্য ফুটবল লিগ জিততে সাহায্য করেন। পরের বছর ১৯৬৬ সালে তিনি ইংল্যান্ড দলের হয়ে বিশ্বকাপ জেতেন। পরের বছর ইউনাইটেড ক্লাবের পক্ষে তিনি আরেকটি লিগ জেতেন। ১৯৬৮ সালে তিনি ইউরোপীয়ান কাপ জয়ী ম্যানচেস্টার ইউনাইটেড দলের অধিনায়কত্ব করেন এবং ফাইনালে দুই গোল দিয়ে প্রথম ইংরেজ দল হিসেবে ম্যানচেস্টার ইউনাইটেডকে ইউরোপীয়ান কাপ শিরোপা উপহার দেন। ইংল্যান্ড ও ম্যানচেস্টার ইউনাইটেড ক্লাবের পক্ষে তিনি আজও সর্বোচ্চ গোলদাতার রেকর্ডের অধিকারী। সর্বকালের সেরা খেলোয়াড়ের তালিকায় তাকে রাখা হয়।

১৯৭৩ সালে তিনি ম্যানচেস্টার ইউনাইটেড ত্যাগ করে প্রেস্টন নর্থ এন্ড ক্লাবে খেলোয়াড়-ম্যানেজার হিসেবে যোগদান করেন, কিন্তু পরবর্তীতে তিনি সিদ্ধান্ত নেন যে ব্যবস্থাপনার কাজ তার জন্য নয় এবং এক মৌসুম পর কাজ ছেড়ে দেন। উইগান অ্যাথলেটিক ফুটবল ক্লাবের পরিচালক নির্বাচিত হবার পরে তিনি ম্যানচেস্টার ইউনাইটেডের পরিচালনা বোর্ডের সদস্য হিসেবে নিয়োগ পান ১৯৮৪ সালে। বর্তমানেও তিনি এ পদে আসীন। ইংল্যান্ড ও ম্যানচেস্টার ইউনাইটেড ক্লাবের পক্ষে সর্বোচ্চ গোল করে তিনি যে রেকর্ড গড়েছিলেন তা আজ ৩৫ বছর পর্যন্ত অক্ষুণ্ণ আছে। ১৯৯৪ সালে তাকে নাইট উপাধি দেওয়া হয়।
**প্রমথনাথ রায় চৌধুরী** (১৮৭৩-১৯৪৯) একজন বাংলাদেশী কবি। তিনি টাঙ্গাইলের সন্তোষের জমিদার ছিলেন।

ইতিহাস
------

তিনি বিখ্যাত কবি, নাট্যকার হিসেবে এবং ইংরেজি সাহিত্যে তার ভালো দখল ছিলো। তিনি স্বদেশী আন্দোলনে যথেষ্ট অবদান রাখেন এবং নাটোরের মহারাজার সঙ্গে একত্রে ‘সাহিত্য সঙ্গীত’ নামক সাহিত্য প্রতিষ্ঠান স্থাপন করেন এছাড়া প্রবাসী, মানসী, ভারতবর্ষ, প্রদীপ, সাহিত্য প্রভৃতি পত্রিকায় তার অত্যন্ত হৃদ্যতা ছিল। ‘প্রমথ নাথের গ্রন্থাবলী’ নামে কয়েক খণ্ডে প্রকাশিত হয়েছিল ও রবীন্দ্রনাথ তার নামে কণিকা কাব্য এবং তিনি রবীন্দ্রনাথের নামে ‘পদ্ম’ কাব্যগ্রন্থ উৎসর্গ করেন। তিনি ১৯৪৯ সালে মৃত্যুবরণ করেন। বিন্দুবাসিনী সরকারি বালক উচ্চ বিদ্যালয়, তার মায়ের নামে প্রতিষ্ঠা করেন।

জন্ম
----

তিনি ১৮৭২ সালে সন্তোষের জমিদার পরিবারে জন্মগ্রহণ করেন। তার পিতা দ্বারকানাথ রায় চৌধুরী ও মাতা বিন্দুবাসিনী রায় চৌধুরানী।

উল্লেখযোগ্য গ্রন্থ
------------------

* পদ্ম,
* দিপালী,
* গীতিকা,
* আরতি,
* গৌরাঙ্গ।

উল্লেখযোগ্য নাটক
----------------

ভাগ্যচক্র, 
চিতোরোদ্ধার বা হাম্বির, 
জয় পরাজয়।

তথ্যসূত্র
---------

1. 1 2  "রায়চৌধুরী, প্রমথনাথ"। *bn.banglapedia.org*।
রেড ক্যাসেল (লাল প্রাসাদ) এবং জাতীয় রেড ক্যাসল যাদুঘরের প্রবেশপথ
এটি **লাল প্রাসাদ জাদুঘর** বা **মাতহাফ আসসারিইয়্যা আল-হামরা** (আরবি: متحف السرايا الحمراء) নামেও পরিচিত। এটি **ত্রিপোলি প্রত্নতাত্ত্বিক জাদুঘর** যা লিবিয়ার জাতীয় জাদুঘর। এটি রেড ক্যাসল (লাল প্রাসাদ) বা *রেড সারায়া* হিসাবে পরিচিত ঐতিহাসিক প্রাসাদে অবস্থিত।

ইউনেস্কোর সাথে একত্রে নির্মিত জাদুঘরটির ইতিহাস, প্রাগৈতিহাসিক কাল থেকে স্বাধীনতা বিপ্লব (১৯৫৩) পর্যন্ত প্রায় ৫০০০ বছর জুড়ে রয়েছে। এটি ত্রিপোলির *আসারিয়া আল-হামরা* বা **রেড ক্যাসেল** প্রাসাদে অবস্থিত। মদিনা গাদেমার সাথে পুরনো জেলা শহর সংলগ্ন। *ঐতিহাসিক শহীদ স্কয়ারের দিকে* জাদুঘরের প্রবেশপথটি রয়েছে।

ইতিহাস
------

প্রাগৈতিহাসিক কাল থেকে দেশ জুড়ে ছড়িয়ে ছিটিয়ে থাকা অনেক প্রত্নতাত্ত্বিক নিদর্শন রাখার জন্য লিবিয়ার ঔপনিবেশিক ইতালীয়রা দুর্গের একটি অংশকে জাদুঘরে রূপান্তরিত করেছিল। এই জাদুঘরটি ১৯১৯ সালে প্রতিষ্ঠিত হয়েছিল। দুর্গের চারপাশের বর্গক্ষেত্রটি তিরিশের দশকের স্থপতি ফ্লোরস্তানো ডি ফ্যাস্টো ডিজাইন করেছিলেন। দ্বিতীয় বিশ্বযুদ্ধের সময় ব্রিটিশরা যখন লিবিয়া দখল করেছিল, তখন দুর্গের পুরো কমপ্লেক্সটিও দখল করা হয়েছিল এবং ১৯৪৮ সালে এর নামকরণ করা হয়েছিল **দ্য লিবিয়ান মিউজিয়াম**। ১৯৮৮ সালে জাদুঘরটি জনসাধারণের জন্য পুনরায় খোলা হয় এবং **আস-সারায়া আল-হামরা জাদুঘর বা রেড ক্যাসল জাদুঘর** নামে নামকরণ করা হয়। এই জাদুঘরে আছে "আধুনিক-অত্যাধুনিক" সব সুযোগ-সুবিধা।

সংগ্রহ
------

জাদুঘরটির বিভিন্ন উৎস এবং ফ্লোর আলাদা আলাদা সংগ্রহের প্রদর্শনীর জন্য ডিজাইন করা হয়েছে। 

এই জাদুঘরে সংগ্রহ আছে-

* লিবিয়া অঞ্চলের প্রাক-ইতিহাস
* প্রাচীন লিবিয়ান উপজাতি ও ঐতিহ্য- মাগরেব বারবার জাতি, তুয়ারেগ অন্যান্যদের ইতিহাস।
* লিবিয়ার সংস্কৃতি ফিনিশিয়ান পিউনিকের, গ্রীক,রোমান লিবিয়া, বাইজেন্টাইন, উসমানীয় সময়কালের।
* ইসলামী স্থাপত্য
* ইতালীয় লিবিয়া, দ্বিতীয় বিশ্বযুদ্ধ, লিবিয়ার স্বাধীনতা এবং বিশ শতকের লিবিয়ার ঐতিহ্য।
* লিবিয়া অঞ্চলের প্রাকৃতিক ইতিহাস

প্রদর্শনী
---------

|  |  |
| --- | --- |
|  ১৯৪০ এর দশকে মিরামারে থিয়েটার (বাম) এবং ইতালি স্কয়ার (শহীদ স্কয়ার) (সেন্টার-পামস) সহ হার্বার ল্যান্ডফিলের প্রায় 1940-এর দশকের আগে উপসাগরে রেড ক্যাসল। |  ১৯erial০-এর দশকের রেড ক্যাসলের এরিয়াল ভিউ, স্বাধীনতা স্কয়ার ( শহীদ স্কয়ার ), রয়্যাল মিরামারে থিয়েটার (নীচে বাম) এবং পুরাতন তীরে রয়েছে। |
|  রেড ক্যাসেল, শহীদ স্কয়ার যাদুঘরের প্রবেশদ্বার সহ উত্তর-পূর্ব দিকের দৃশ্য। |  যাদুঘরের ভিতরে |

আরও দেখুন
---------

* জ্লিটেন মোজাইক
* ইসলামিক ট্রিপলিটানিয়া এবং সাইরেনাইকার ইতিহাস
* লিবিয়ার ইতিহাস
* লেপটিস ম্যাগনা
* লিবিয়া যাদুঘরগুলির তালিকা

তথ্যসূত্র
---------

1. 1 2  "Assaraya Alhamra Museum"। Temehu.com। সংগ্রহের তারিখ ৩ জুন ২০১১।
2. 1 2 3  Alwan, Tarek। "Things to do in Libya"। ২৮ জুন ২০১১ তারিখে মূল থেকে আর্কাইভ করা। সংগ্রহের তারিখ ৩ জুন ২০১১।
আফ্রিকান শিশু
**আফ্রিকান শিশু দিবস** ১৯৯১ সাল থেকে প্রতি বছর ১৬ জুন পালিত হচ্ছে, যা প্রথম ওএইউ আফ্রিকান ঐক্যের সংগঠনের উদ্যোগে শুরু হয়েছিল। এটি সেই দিনে ১৯৭৬ সালে সোয়েতো বিদ্রোহে অংশগ্রহণকারীদের সম্মান জানায়। এটি আফ্রিকান শিশুদের প্রদত্ত শিক্ষার উন্নতির জন্য ক্রমাগত প্রয়োজন সম্পর্কে সচেতনতা বাড়ায়।

১৯৭৬ সালের ১৬ জুন দক্ষিণ আফ্রিকার সোয়েটোতে, প্রায় দশ হাজার কৃষ্ণাঙ্গ স্কুলের শিশু তাদের নিম্নমানের শিক্ষার জন্য প্রতিবাদ করে এবং তাদের নিজস্ব ভাষায় শিক্ষা দেওয়ার অধিকার দাবি করে আধা মাইলেরও বেশি দীর্ঘ একটি মিছিল করেছিল। শত শত তরুণ ছাত্রকে গুলি করা হয়েছিল, যার মধ্যে সবচেয়ে বিখ্যাত ছিলেন হেক্টর পিটারসন (ছবি দেখুন)। পরের দুই সপ্তাহের বিক্ষোভে শতাধিক মানুষ নিহত এবং এক হাজারেরও বেশি আহত হয়েছিল।

প্রতি বছর ১৬ জুন, সরকার, এনজিও, আন্তর্জাতিক সংস্থা এবং অন্যান্য শেয়ার মালিকরা আফ্রিকায় শিশুদের অধিকারের পূর্ণ উপলব্ধির মুখোমুখি চ্যালেঞ্জ এবং সুযোগ নিয়ে আলোচনা করার জন্য জমায়েত হয়। ২০১৪ এর জন্য, নির্বাচিত থিমটি আন্দোলনের মূলে ফিরে আসে: *আফ্রিকার সমস্ত শিশুদের জন্য একটি শিশু-বান্ধব, মানসম্পন্ন, বিনামূল্যে এবং বাধ্যতামূলক শিক্ষা।*

বহিঃসংযোগ
---------

* দাপ্তরিক ওয়েবসাইট
* BNF Youth League Commemorates Day of African Child by Arafat Khan, June 16, 2009
* June 16: International Day of the African Child by Adesoji Adegbulu, June 14, 2014
**আবুল হাসান 'আলী ইবনে 'উমার ইবনে আহমাদ ইবনে মাহদী ইবনে মাস'উদ ইবনে আল-নু'মান ইবনে দিনার ইবনে আব্দিল্লাহ আল-বাগদাদী আল-দারাকুতনী** (৯১৮ ঈসায়ী/ ৩০৬ হিজরি, বাগদাদ - ৯৯৫ ঈসায়ী/ ৩৮৫ হিজরি) ছিলেন ইসলামের প্রাথমিক যুগের একজন বিশিষ্ট মুহাদ্দিস, হাদীছ সংকলক এবং বিদ্বান।

তিনি ৯১৮ খ্রিষ্টাব্দে (৩০৬ হিজরি) বাগদাদের দার আল-কুতনে জন্ম গ্রহণ করেন, যে কারণে তার নামের সাথে আদ-দারাকুতনী যুক্ত হয়েছে। তিনি শিক্ষালাভ করেন কয়েকজন উচু পর্যায়ের বিদ্বান মনীষীর কাছে, তারা হচ্ছেন, আবুল কাসিম আল-বাগাভী রহঃ, আবু বকর ইবনে আবু দাউদ রহঃ, আবু বাকর ইবনে যিয়াদ আল-নিশাপুরি রহঃ, আবু উবাইদ আল-কাসিম (তার ভাই) এবং প্রমুখ।

পরবর্তী যুগের বিদ্বানগণ তার মর্যাদার ব্যাপারে একমত হয়েছেন। খাতিব আল-বাগদাদী তার ব্যাপারে বলেন, "তিনি তাঁর সময়ের ইমাম ছিলেন"। আবু-তায়্যিব আল-তাবারী (মৃত্যু ৪৫০ হিজরি) দারাকুতনী -কে "হাদীছ শাস্ত্রের আমিরুল মু'মিনীন" বলে অভিহিত করেছেন। তার ছাত্রদের মাঝে উল্লেখযোগ্য দুইজন মনীষী হচ্ছেন, ইমাম হাকিম নিশাপুরি এবং আবুল হাসান ইস্ফাহানি ।

তিনি ৩৮৫ হিজরি সনে (৯৯৫ ঈসায়ী) মৃত্যু বরণ করেন, বাব আল-দায়র কবরস্থানে মারুফ কারখী'র সন্নিকটে তাকে সমাহিত করা হয়।

রচনা
----

তার উল্লেখযোগ্য কয়েকটি কাজ হচ্ছে,

* "সুনান আল-দারাকুতনী"
* "আল-মুতালিফ ওয়াল মুখতালিফ"
* "ইলাল আল-হাদীছ"
* "আত-তাতাব্বু′"

তথ্যসূত্র
---------

1. 1 2  Lewis, B.; Pellat, Ch.; Schacht, J. (১৯৯১) [1st. pub. 1965]। *Encyclopaedia of Islam (New Edition)*। Volume I (C-G)। Leiden, Netherlands: Brill। পৃষ্ঠা 136। আইএসবিএন 9004070265।
|  |
| --- |
|  |
| ভারতীয় রন্ধনশৈলী |
| সিরিজের অন্তর্গত নিবন্ধ |
| আঞ্চলিক রন্ধনশৈলী
উত্তর ভারত
* অবধি
* ভোজপুরি
* পাঞ্জাবি
* কুমাউনি
* কাশ্মীরি
* রাজস্থানি
* উত্তরপ্রদেশ
* মুঘলাই
* হরিয়ানা

দক্ষিণ ভারত
* শেঠীনাড়ু
* তেলুগু
* কর্ণাটক
* কেরালা
* তামিল
* তেলেঙ্গানা
* হায়দরাবাদ
* উদুপী
* ম্যাঙ্গালোরীয়
* কোঙ্কণি (সারস্বত)
* ম্যাঙ্গালোরীয় ক্যাথলিক

পূর্ব
* বাংলা
* বিহারি
* ঝাড়খণ্ডি
* ওড়িশা
* মৈথিলি

পশ্চিম ভারত
* গোয়া
* গুজরাটি
* মারাঠি
* মালওয়ানি ও কঙ্কনি
* সিন্ধি
* পারসি

উত্তর পূর্ব ভারত
* অরুণাচলি
* অসমিয়া
* মেঘালয়ী
* মণিপুরী
* নাগা
* সিকিমি
* ত্রিপুরাই
* মিজো

অন্যান্য
* ভারতীয় চীনা
* নেপালি
* জৈন
* অ্যাংলো-ভারতীয়
* ঝটপট খাবার (ফাস্ট ফুড)
* মালয়েশীয় ভারতীয়
* ভারতীয় ইন্দোনেশীয়
* ভারতীয় সিঙ্গাপুরি
 |
| খাদ্য উপাদান
* প্রধান খাবারের পদ
* মিষ্টান্ন
* রুটি
* পানীয়
* মশলা
* ফোড়ন
* জলখাবার
* ভারতীয় স্যুপ ও সুরুয়ার তালিকা
 |
| প্রস্তুতি ও রান্না
* হাঁড়ি
* কড়াই
* তাওয়া
* তন্দুর
* উরুলি
* টেনশি
* অন্যান্য
 |
| আরও দেখুন
* ইতিহাস
* শিষ্টাচার
* ভারতীয় রাঁধুনি
 |
| সম্পর্কিত রন্ধনশৈলী
* বাংলাদেশী রন্ধনশৈলী
* নেপালি রন্ধনশৈলী
* শ্রীলংকার রন্ধনশৈলী
* পাকিস্তানি রন্ধনশৈলী
* ভুটানি রন্ধনশৈলী
* তিব্বতী রন্ধনশৈলী
* আফগান রন্ধনশৈলী
 |
| * ভারত প্রবেশদ্বার
* খাদ্য প্রবেশদ্বার
 |
| * দে
* স
 |

**গোয়ার রন্ধনশৈলী**তে আরব সাগরের তীরে ভারতের পশ্চিম উপকূলে অবস্থিত একটি ভারতীয় রাজ্য গোয়ায় জনপ্রিয় আঞ্চলিক খাবার রয়েছে। ভাত, সামুদ্রিক খাবার, নারকেল, শাকসবজি, মাংস, রুটি, শুয়োরের মাংস ও স্থানীয় মশলা গোয়ার রন্ধনশৈলীর প্রধান উপাদানগুলির মধ্যে কয়েকটি। *কোকুম* এবং ভিনেগারের ব্যবহার আরেকটি স্বতন্ত্র বৈশিষ্ট্য। মাছ ছাড়া গোয়ার খাবার অসম্পূর্ণ বলে মনে করা হয়।

গোয়ার রন্ধনশৈলী এর কোঙ্কানি শিকড় থেকে উদ্ভূত হয়েছিল এবং পর্তুগিজদের ৪৫১ বছরের শাসন ও পর্তুগিজদের পূর্ববর্তী সুলতানি শাসন দ্বারা প্রভাবিত হয়েছিল। অনেক ক্যাথলিক পদের নামকরণ বা উপাদানের ব্যবহার উভয় ক্ষেত্রেই হয় তাদের পর্তুগিজ সমকক্ষের মতো বা ভিন্ন।

সামুদ্রিক খাবার
---------------

গোয়ার চিংড়ি কারি, রাজ্য জুড়ে একটি জনপ্রিয় পদ।
গোয়ার জনগোষ্ঠীর রন্ধনশৈলী বেশিরভাগই সামুদ্রিক খাবার ভিত্তিক; প্রধান খাবার ভাত ও মাছ। সুরমা মাছ (*ভিসন* বা *ভিসভান*) হল সবচেয়ে বেশি খাওয়া মাছের একটি। অন্যান্য মাছের জাতগুলির মধ্যে রয়েছে রূপচান্দা, হাঙ্গর, টুনা, সার্ডিন ও ম্যাকরেল। ঝিনুকের মধ্যে রয়েছে কাঁকড়া, চিংড়ি, টাইগার চিংড়ি, গলদা, স্কুইড ও ঝিনুক। গোয়ার খ্রিস্টানদের খাবার পর্তুগিজদের দ্বারা ব্যাপকভাবে প্রভাবিত। উদাহরণস্বরূপ, ভিনেগারের ব্যবহার খুব উল্লেখযোগ্য, বিশেষত টডি ভিনেগার, যা ডালপালা থেকে উদ্ধার করা নারকেলের রস থেকে তৈরি করা হয় ও তারপর চার থেকে ছয় মাসের জন্য গাঁজনে রেখে দেওয়া হয়।

নতুন খাবারের পরিচিতি
--------------------

পর্তুগিজরা আলু, টমেটো, আনারস, পেয়ারা ও কাজু ব্রাজিল থেকে গোয়ায় এবং ফলস্বরূপ ভারতে প্রবর্তন করেছিল। গোল মরিচ গোয়ার রন্ধনশৈলীর সবচেয়ে গুরুত্বপূর্ণ দিক; এটি পর্তুগিজদের দ্বারা প্রবর্তিত হয়েছিল এবং বিস্তৃত ভারতীয় রন্ধনশৈলীর জন্য একটি অত্যন্ত গুরুত্বপূর্ণ মশলা হিসাবে অত্যন্ত জনপ্রিয় হয়ে ওঠে। গোয়ার জাতীয় পদের মধ্যে একটির নাম *সরপোটেল*, যা শুকরের মাংস থেকে তৈরি।

তথ্যসূত্র
---------

1. ↑  "Goa and its cuisine"। *The Times Of India*। ৩ এপ্রিল ২০০৮।
2. ↑  Ihsan, Aqeel. ‘"I’m Goan Because I Eat Goan Food": A Critical Look at the History of Goan Canadians’. The Graduate History Review 10, no. 1 (20 September 2021): 51. .
অন্য ব্যবহারের জন্য রকিবুল হাসান দেখুন।
**এএসএম রকিবুল হাসান** (জন্ম: ১৯৫৩ - ) বাংলাদেশের এক কৃতি ক্রিকেট খেলোয়াড়। পাকিস্তান আমলে তার খেলোয়াড়ী জীবন শুরু। ওপেনিং ব্যাটার হিসেবে প্রচুর সফলতা অর্জন করেন। এক সময় পাকিস্তান টেস্ট দলে তার অন্তর্ভুক্তির সমূহ সম্ভাবনা ছিল। অনেকের মতে পূর্ব পাকিস্তানি ও বাঙালি বিধায় তাকে সেই সুযোগ দেওয়া হয়নি। ১৯৬৯-৭০ মৌসুমে ঢাকায় অনুষ্ঠিত পাকিস্তান-নিউজিল্যান্ড টেস্ট সিরিজে দ্বাদশ খেলোয়াড় হিসেবে পূর্ব পাকিস্তানের রকিবুল হাসান সুযোগ পান। বাংলাদেশ সৃষ্টির পর দীর্ঘদিন জাতীয় দলের ওপেনার হিসেবে দায়িত্ব পালন করেন। তিনি ২০২৩ সালে স্বাধীনতা পুরস্কার প্রাপ্ত ব্যক্তি।

তথ্যসূত্র
---------

1. ↑  : Rafiqul Ameer."Looking Back: Bangladesh Cricket in the 80's". Retrieved on 2008-07-08.

বহিঃসংযোগ
---------


উইকিমিডিয়া কমন্সে **রকিবুল হাসান (ক্রিকেটার, জন্ম ১৯৫৩)** সংক্রান্ত মিডিয়া রয়েছে।

* ::: Star Weekend Magazine :::
* Raqibul Hasan
* Meet the only Bengali to have played for Pakistan
* Former captains praise brave new generation
* BanglaCricket: A Legendary Cricketer
* BanglaCricket : Rebuilding Broken Dreams


উইকিমিডিয়া কমন্সে **রকিবুল হাসান** সংক্রান্ত মিডিয়া রয়েছে।
ডুসেলডর্ফের মিডিয়া হারবার
**ডুসেলডর্ফ-হাফেন** হল জার্মানির ডুসেলডর্ফের একটি শহুরে বোরো এলাকা, রাইন নদীর তীরে এই শহরটি অবস্থিত।

এই বোরো শহরটি ৩.৮৫  বর্গকিমি জুড়ে এবং এটি প্রধানত বাণিজ্যিক এবং শিল্প নগর, এখানকার স্থানীয় জনসংখ্যা খুব কম। ২০০০ সালে এখানে ২১২ জন বাসিন্দা ছিল, এটি সর্বনিম্ন জনসংখ্যার ঘনত্বের সাথে ডুসেলডর্ফ বরোতে পরিণত হয়েছিল।

ডকগুলি কয়েক দশক ধরে সমৃদ্ধ হয়েছিল কিন্তু ম্যানেসম্যান তার নিকটবর্তী পাইপ কারখানাটি বন্ধ করে দিলে তাদের বাণিজ্য অনেকাংশে রুদ্ধ হয়ে যায়। ফলস্বরূপ, ডকগুলির পূর্ব অংশ পুনঃবিকাশিত হতে শুরু করে, পরিষেবা খাতে যেমন মিডিয়া, ডিজাইন এবং ফ্যাশন কোম্পানিগুলিকে আকৃষ্ট করে। তথাকথিত মিডিয়া হারবারে প্রথম নতুন বাসিন্দাদের মধ্যে একজন ছিলেন ওয়েস্টডেউচার রুন্ডফাঙ্ক যার একটি টিভি এবং রেডিও স্টুডিও রয়েছে। ডুসেলডর্ফ স্থানীয় রেডিও স্টেশন অ্যান্টেন ডুসেলডর্ফও বন্দর এলাকায় আছে। ডুসেলডর্ফের বৃহত্তম সিনেমা হল হাফেনে। উত্তর রাইন-ওয়েস্টফালিয়ার ল্যান্ডট্যাগ (স্টেট পার্লামেন্ট) এবং রাইনটার্ম বন্দরের ঠিক পাশেই অবস্থিত।

হাফেন জেলার অভ্যন্তরে স্থপতি ফ্রাঙ্ক গেহরি এবং অন্যান্য কিছু উত্তর-আধুনিকতাবাদী ভবনের তিনটি বিকৃত চেহারার বিল্ডিংয়ের একটি সমষ্টি নিউয়ার জোলহফ। এছাড়াও এখানে অনেক রেস্তোরাঁ, বার এবং কয়েকটি ক্লাব রয়েছে, যা হাফেনকে একটি বিচিত্র জীবনধারা দান করেছে।

এই এলাকার পশ্চিম অংশে এখনও ডক ব্যবহার করা হচ্ছে বার্জের জন্য, যেগুলো রাইন নদীর ওপরে মালপত্র পরিবহন করে। হাই অ্যান্ড অ্যাপার্টমেন্ট বিল্ডিং নির্মাণের সাথে আরও পুনর্নবীকরণের পরিকল্পনা রয়েছে।

২০০৩ সালে বন্দর কোম্পানিটি রাইনের বিপরীত তীরে অবস্থিত নিউস বন্দরের সাথে একীভূত হয়ে নিউজ-ডুসেলডর্ফ হাফেন জিএমবিএইচ & কোম্পানি কেজি গঠন করে।

তথ্যসূত্র
---------

1. ↑  "Neuss-Düsseldorfer-Häfen"। *Neuss am Rhein* (জার্মান ভাষায়)। Stadt Neuss। সংগ্রহের তারিখ ২৬ মে ২০১৭।

বহিঃসংযোগ
---------

* Neuss Düsseldorfer Häfen, History (German)
* Communal Administration, Der Medienhafen (German)
* Communal Administration, District Mayor (German)


উইকিমিডিয়া কমন্সে **ডুসেলডর্ফ-হাফেন** সংক্রান্ত মিডিয়া রয়েছে।

  

টেমপ্লেট:Düsseldorf Urban Districts
ইংরেজি প্রস্বর সম্পর্কে একটি বই
ধ্বনিতত্ত্বের পরিভাষায় **শ্বাসাঘাত** বা **প্রস্বর** (ইংরেজি: Accent বা Stress) বলতে কোনও শব্দে বা শব্দের অংশবিশেষ তথা সিলেবলে স্বাভাবিকভাবে খানিকটা জোর দিয়ে উচ্চারণ করার ঘটনাকে বোঝায়। যেমন ইংরেজি ভাষাতে democracy শব্দটিতে দ্বিতীয় সিলেবলটিতে শ্বাসাঘাত পড়ে, কিন্তু democratic শব্দটিতে তৃতীয় সিলেবলে শ্বাসাঘাত পড়ে। যেসব সিলেবলে এই জোর পরিলক্ষিত হয় না, বলা হয় তারা প্রস্বরহীন বা শ্বাসাঘাতহীন (ইংরেজি ভাষায় unaccented বা unstressed)। সব ভাষাতেই শ্বাসাঘাতের বিভিন্ন নির্দিষ্ট বিন্যাস থাকে; এই বিন্যাসকে বলা হয় প্রস্বরীকরণ বা শ্বাসাঘাতীকরণ (ইংরেজি ভাষায় Accentuation)। শ্বাসাঘাত নিয়ে গবেষণাকে বলা হয় শ্বাসাঘাততত্ত্ব (ইংরেজি ভাষায় Accentology)।

শ্বাসাঘাতের সময় বক্তার উচ্চারণের শক্তি বা বল বেশি হয়, বহির্গামী বায়ুপ্রবাহের পরিমাণ বৃদ্ধি পায় এবং বাগযন্ত্রের পেশীগুলি টানটান হয়। ধ্বনিগতভাবে পার্শ্ববর্তী সিলেবলগুলির তুলনায় শ্বাসাঘাতবিশিষ্ট সিলেবলের শব্দপ্রাবল্য তুলনামূলকভাবে বেশি হয়। শ্বাসাঘাত পড়া সিলেবলটি উঁচু সুরে এবং সাধারণের চেয়ে দীর্ঘ সময় ধরে উচ্চারিত হতে পারে।

শ্বাসাঘাতের বিভিন্ন মাত্রা নির্ধারণ করা সম্ভব। সাধারণত প্রাথমিক, গৌণ এবং দুর্বল --- এই তিন ধরনের শ্বাসাঘাতকে চিহ্নিত করা হয়। \* আন্তর্জাতিক ধ্বনিমূলক বর্ণমালাতে সিলেবলের আগে উপরে একটি উল্লম্ব রেখাংশ বসিয়ে প্রাথমিক শ্বাসাঘাত, এবং আগে নিচে একটি উল্লম্ব রেখাংশ বসিয়ে গৌণ শ্বাসাঘাত বোঝানো হয়। যেমন- ইংরেজি syllabification শব্দটি এভাবে আন্তর্জাতিক ধ্বনিমূলক বর্ণমালাতে লেখা হয়: [sɪˌlæbəfɪˈkeɪʃən]।
একটি দৃশ্যমান তড়িৎ ফ্লাস্ক 
**তড়িৎ চুম্বকের মধ্যে তড়িৎ প্রবাহ** হল তড়িৎ ক্ষেত্রের মাধ্যমের মধ্যে প্রবাহের হার। তড়িৎ প্রবাহ পৃষ্টতলের মাধ্যমে তড়িৎ ক্ষেত্রের সারিগুলোর সমানুপাতিক।যদি তড়িৎ ক্ষেত্রটি অভিন্ন হয় তবে তড়িৎ প্রবাহ ভেক্টর ক্ষেত্রফল **S** এর পৃষ্টতলে প্রবাহিত প্রবাহ

{\displaystyle \Phi \_{E}=\mathbf {E} \cdot \mathbf {S} =ES\cos \theta ,}

যেখানে **E** হল তড়িৎ ক্ষেত্র যার একক হল (V/m). পৃষ্ট তলের ক্ষেত্রফল হল *S* তড়িৎ ক্ষেত্রের সারি এবং লম্ব এর মধ্যবর্তী কোণ *θ*। 
ভিন্ন তড়িৎ ক্ষেত্রের তড়িৎ প্রবাহ *d*Φ***E*** এবং ক্ষুদ্র পৃষ্টতল *d***S** হলে

{\displaystyle d\Phi \_{E}=\mathbf {E} \cdot d\mathbf {S} }

তড়িৎ ক্ষেত্র **E** কে ক্ষেত্রের আয়তনের উপাংশের সাথে লম্বভাবে গুন করা হয়। তড়িৎ প্রবাহের উপর পৃষ্টতল *S* হলে সমাকলন

{\displaystyle \Phi \_{E}=\iint \_{S}\mathbf {E} \cdot d\mathbf {S} }

যেখানে তড়িৎ ক্ষেত্র **E** এবং *d***S** পৃষ্ঠ তলের আয়তন *S* এর একটি ক্ষুদ্র এলাকা।

এখন গাউসের বদ্ধ পৃষ্ঠ তলের জন্য তড়িৎ প্রবাহ হল

{\displaystyle \mathbf {E} \cdot d\mathbf {S} ={\frac {Q}{\epsilon \_{0}}}\,\!}

যেখানে

**E** হল তড়িৎ ক্ষেত্র

*S* হল যেকোনো বদ্ধ পৃষ্টতল

*Q*হল পৃষ্ট তল *S* এর মোট চার্জ এর পরিমান

*ε*0 হল তড়িৎ ধ্রুবক বা সার্বজনীন ধ্রুবক একে পারমিটিভিটি ফ্রি স্পেস ও বলে। (ε0 ≈ 8.854 187 817... x 10−12)

এই সম্পর্কটি গাউসের সূত্রের তড়িৎ ক্ষেত্রের সমাকলন রুপ এবং ম্যাক্সওয়েল এর চারটি সুত্রের একটি। 
এটা মনে রাখা জরুরি যে যখন তড়িৎ প্রবাহ চার্জ দারা প্রবাহিত হয় না তার মানে সেটা বদ্ধ পৃষ্ট তলের মধ্যে তড়িৎ ক্ষেত্র **E** গাউসের সুত্র সমীকরণ এর মধ্যে নেই এবং চার্জ দ্বারা প্রভাবিত বদ্ধ পৃষ্ঠ তলের বাইরে। যখন গাউসের সুত্র সব কিছু বজায় চলে তখন এর *হাত নীতি*  কার্যকারী এবং তড়িৎ ক্ষেত্রের ভারসাম্য থাকে।
তড়িৎ প্রবাহের এস আই একক ভোল্ট-মিটার অথবা নিউটন মিটার বর্গ পার কুলম্ব।তড়িৎ প্রবাহের এস আই একক *kg·m*3*·s*−3*·A*−1
এর মাত্রা [L3MT–3I–1]

* ৰণাত্মক তড়িৎ ফ্লাক্স : কোনাে তলের সঙ্গে জড়িত **তড়িৎ ফ্লাক্স**কে ধনাত্মক ধরা হয় , যদি তড়িৎক্ষেত্র প্রাবল্য E ওই তল থেকে বহির্মুখী হয় ।
* প্ৰণাত্মক তড়িৎ ফ্লাক্স : কোনাে তলের সঙ্গে জড়িত তড়িৎ ফ্লাক্সকে ঋণাত্মক ধরা হয় , যদি তড়িৎক্ষেত্র প্রাবল্য ওই তলে অন্তর্মুখী হয় । ।